《清旷亭送子云得有字》
宋代·韩元吉

欢期苦难逢，离别乃易久。
天涯老兄弟，况复亲白首。
田园固不足，功名亦何有。
今年送兄行，正尔作太宋。
池阳古名郡，地控大江口。
舟来武昌鱼，车载桑落酒。
登临得齐山，端不负重九。
公余亦堪乐，尚有此客否。
天威动江淮，狂寇行授首，
努力幸驰驱，腰看印如斗。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。